
Biljke na koricama knjige. 


1 Kukcožderka 

2 Anturij 

3 Tunbergija 

4 Parazitska paprat 


5 Drvolika paprat 
6 Orhideja (kaćun) 
7 Orhideja Vanda 
8 Viseća orhideja 





ŠTO JE BILJKA? 


Biljka je živ organizam, pripadnik biljnog carstva koji, osim izni- 
maka, za život treba vodu, kisik, svjetlo, dušik, ugljik, sumpor, 
fostor, magnezij, kalij, željezo i kalcij. Biljke mogu biti posve jedno- 


stavni jednostanični organizmi, npr. alge, ili vrlo složeni i veliki 
— npr. stablo. 

Obično se dijele u četiri skupine. Prva skupina: vrlo jednostavni 
tipovi kao što su alge, gljive, lišajevi i bakterije; druga — maho- 
vine lističarke i mahovine jetrenjače ; treća — papratnjače, preslice 
i crvotočine; četvrta — sjemenjače, i to golosjemenjače i krito- 


sjemenjače. 


KAKO SE BILJKA 


RAZLIKUJE X) \) Jema 
OD ŽIVOTINJE? i Fo 
LANA : 
Kod vrlo jednostavnih tipova biljaka | =»2 / 7 
i životinja nije lako jasno razlikovati Sh) V mm= 
što pripada biljnom a što životinj- 50 | ZNA 
skom carstvu. Ne sadrže sve biljke EDINA NZ 
klorofil (tvar koja daje zelenu boju): p ZR 
nema ga, međutim, ni u jedne živo- | 


tinje. Zivi organizmi koji stvaraju 
vlastitu hranu zovu se biljke, a živo- 
tinje se hrane organskim tvorevi- 
nama. Ima nekoliko iznimaka, ali, 
općenito, biljke žive koristeći se je- 
dino suncem, zrakom, vodom i mi- 
neralnim tvarima, dok životinje tre- 
baju gotovu hranu biljnog ili živo- 
tinjskog podrijetla. Općenito, biljke 
imaju korijenje ili su učvršćene na 
jednom mjestu; životinje se, na- e 
ravno, kreću. Većina biljaka ima korijenje i za ži- 





vot treba sunce, zrak, vodu i mi- 
neralne soli. 


GDJE RASTU BILJKE? 


Velika većina biljaka raste na tlu, ima korijenje i nadzemni dio; 
ali ima i biljaka, npr. morske trave, koje žive u vodi, pričvršćene 
za stijene sisaljkama nalik na disk, i alge, koje slobodno plivaju 
u vodi. Bakterije, jednostavni oblici života, mogu se naći na 
mnogim mjestima i u različitim uvjetima. Gljive također rastu na 
različitim mjestima. 





KOLIKO JE RAZLIČITIH PRIPADNIKA BILJNOG 
CARSTVA ? 


Nitko točno ne zna, ali se procjenjuje da postoji više od 300.000 
različitih vrsta. Taj broj čini 25.000 vrsta algi, 40.000 vrsta gljiva, 
20.000 mahovina, 10.000 papratnjača, 500 golosjemenjača (npr. 
četinjače i srodne vrste) i 250.000 cvjetnjača. 


ŠTO SU BAKTERIJE 
I GDJE RASTU? 


To su vrlo sitni, jednostanični orga- 
nizmi koji ne sadrže klorofil. Poznata 
su tri glavna tipa bakterija: štapi- 
ćaste, kuglaste i spiralno svinute 
bakterije, različitih veličina — od 
1—10 mikrona. Ali, ima i mnogo 
manjih organizama koji se mogu vi- 
djeti jedino s pomoću mikroskopa: 
ZOVU se virusi. 

U najveće se ubrajaju sumporne 
bakterije, koje nalazimo u vodi ili u 
mulju, ali drugi oblici žive ispod 
površine zemlje, na česticama pra- 
šine koje lete u zraku, ili na drugim 
živim bićima. Neke koje žive na ži- 
votinjama ili biljkama uzrokuju bo- 
lesti; ima, ipak, mnogo korisnih 
bakterija. 





Povecana slika nekoliko vrsta algi. 


ŠTO SU ALGE I GDJE RASTU? 


Alge su najprimitivnije od svih biljaka; premda sadrže klorofil, 
ne moraju biti isključivo zelene. Alge, među kojima su morske 
trave, tvore većinu biljnog života što ga nalazimo u slatkim vo- 
dama, u morima i na vlažnim mjestima na kopnu. 


Zeleni sloj na kori drveta zapravo su alge, a alge su i zelena 
sluz na površini nekih voda. Među najvećim su algama morske 
trave, koje u Evropi mogu narasti i do 4 m; na pacifičkim 
obalama Amerike ima morskih trava dugačkih 420 m. Sićušne 
alge važna su hrana morskim i slatkovodnim ribama. 


ŠTO SU GLJIVE I GDJE RASTU? 


Gljiva je biljka bez. klorofila i, poput algi, 
nema pravoga korijena, stabljike i lišća. 
Za razliku od algi.i zelenih biljaka, gljive 
ne stvaraju sebi hranu, nego žive kao pa- 
raziti na živim bićima i kao saprofiti na 
mrtvoj organskoj tvari što se raspada. Ne- 
maju ploda, cvijeta ni sjemena; ima _ ih 
jednostaničnih — npr. plijesni, i zamrše- 
nijih — npr. jestive i otrovne gljive. | 
Pepelnice, rđe i bjelkaste nakupine što se f, 
viđaju na vlažnim mjestima zapravo su 
gljive; neke su gljive. uzročnici različitih 
bolesti, primjerice šuge i pucanja kože me- 
du nožnim prstima. Gljive koje rastu na 
mrtvoj tvari korisne su jer je razgrađuju 
i tako obogaćuju tlo. 





Neke vrste gljiva: plije- 
san (Rhisopus), gore li- 
jevo, zapravo je vrlo sit- 
na i ovdje je povećana 
500 puta. 





ŠTO SU LIŠAJEVI | GDJE RASTU? 


Lišajevi se ubrajaju među neobičnosti biljnog svijeta jer su to 
zapravo dva biljna: oblika spojena u jedan: to su alge i gljive 
koje žive zajedno. Nemaju cvijeta i obično su sivi, ali neki imaju 
jarko crvene, smeđe, ljubičaste ili plave dijelove; ima ih oko 
15.000 vrsta. Alga je glavni dio lišaja, a kroz nju se poput 
mreže provlači splet gljivinih niti. Gljive obično ne mogu živjeti 
u suhim uvjetima, ali lišajevi mogu. Cesto su to jedine biljke 
koje mogu nastavati pojedina mjesta, primjerice nadgrobne spo- 
menike. Lišajevi se ukopaju u stijenu i s pomoću blage kise- 
line mogu otapati minerale iz kamena. To postupno razara sti- 
jenu, pa smjesa mrtvih lišajeva i smrvljene stijene stvara novu 
naslagu tla na kojoj mogu rasti druge biljke. 





ŠTO SU MAHOVINE | GDJE RASTU? 


Mahovine su zelene biljke sa stabljikom i izraslinama nalik listu. 
Razmnožavaju se iz spora, iz otkinutih dijelova biljke ili iz si- 
ćušnih pupova. Male biljke, visoke nekoliko centimetara, često 
rastu zajedno i tvore debeo zeleni sag sličan baršunu. Neke 
vrste mogu biti više; među njima je Sphagum ili mah tresetar. 
Polytrichum ili vlasak, koji raste na poljima i u šumi, može 
biti visok i 15 cm. 


ŠTO SU JETRENJARKE 
I GDJE RASTU? 


To su male necvjetnjače koje rastu na vlaž- 
nim mjestima u šumama, spiljama i na do- 
njem dijelu zidova, osobito u vlažnim vre- 
menskim uvjetima. Jetrenjarke su maho- 
vine, obično dugačke i plosnate, i oblikom 
podsjećaju na vrpcu; donja im je strana A+ 
obično pokrivena dlačicama. Njima je biljka aga 
pričvršćena uz površinu na kojoj raste. Je- #5 
trenjarke upijaju vlagu, ali je brzo gube 
ako su izložene izravnu sunčevom svjetlu 
ili suhom zraku. U takvim slučajevima bilj- 
ka vene i ugiba, premda neke vrste mogu 
ponovo oživjeti kada poslije suhog razdob- 
lja nastupi vlažno. 


ŠTO SU PAPRATNJAČE 
I GDJE RASTU? 





Papratnjače su se u tijeku milijuna godina Gore: mahovina _jetre- 
malo izmijenile; nalazimo ih u svim dijelo- njarka i povećan list. 
vima svijeta, od Arktika do tropskih predje- = Dolje: paprat. 

la. Premda imaju korijen, stabljiku i listove, 
papratnjače nemaju cvijet ni sjeme. Raz- 
množavaju se iz spora koje nastaju u na- 
kupinama na naličju lista. U krajevima s 
umjerenom klimom papratnjače su biljke 
prosječne veličine; rastu na tlu ili kraj sti- 
jena, obično na sjenovitim vlažnim mjesti- 
ma. U tropima, međutim, mogu male pa- 
pratnjače plutati na površini vode; druga su 
krajnost divovske paprati, koje mogu na- 
rasti više od 20 m u visinu. 








Crvotočine su srodne paprat- 
njačama, ali imaju igličaste 
i ljuskaste listove. 





Listovi preslice mali su i 
bodljikavi. Preslice mogu biti 
visoke 30—60 cm. 


ŠTO SU CRVOTOČINE 
I GDJE RASTU? 


Premda popularno nazvane tim imenom, 
crvotočine nisu u bliskom srodstvu s ma- 
hovinama niti imaju ikakve veze s borovi- 


ma — iako se ponegdje zovu mali bor ili 
puzeći bor. Crvotočine su srodne papra- 
tima, ali imaju iglaste ili ljuskaste listove. 


To su male, uvijek zelene biljke: znanstve- 
ni im je naziv Lycoposium. 

Jedna se vrsta upotrebljava za proizvodnju 
\ycopodium praha, koji se naziva i »biljni 
sumpor«. Taj je prah žut i lako zapaljiv; 
rabi se za prskalice u vatrometu. Drugi 
rod crvotočina zove se Selaginella; njemu 
pripada tzv. biljka koja uskrisuje. Ona raste 
u suhim predjelima Meksika i u Teksasu, 
a zove se još i ptičje gnijezdo. Čini se kao 
da se osuši i ugine nakon dugih sušnih 
razdoblja, ali čim dobije vlagu — oživi. 


ŠTO SU PRESLICE 
I GDJE RASTU? 


Preslice ili EFquisetum srodne su i paprat- 
njačama i crvotočinama. Obično imaju šup- 
lju člankovitu stabljiku, visoku 30—60 cm, 
kojoj se na vrhu nalazi konusni vršak sa 
sporama. Listovi, mali i bodljikavi, poredani 
su u pršljenove. 


Preslica sadrži znatne količine kremena, 
zbog kojega je čvrsta i hrapava; preslice 
se ponegdje nazivaju »biljke za čišćenje« 
jer su se nekoć upotrebljavale za čišćenje 
kuhinjskog pribora te za laštenje drva i 
kovina. U prethistorijsko doba postojale su 
divovske drvolike preslice, od kojih je dje- 
lomično nastao ugljen. 

KOJE SU GLAVNE SJEMENJAČE? 


Sjemenjače se dijele na dvije skupine, Angiospermae ili kri- 
tosjemenjače i Gymnospermae_ ili golosjemenjače. Medu gol o- 
sjemenjače ubrajaju se četinjače, zatim tropski rod cikas i za- 
nimljivo stablo gingo, koje raste u Kini i Japanu. Cetinjače, 
npr. bor, jela, omorika, tisa i kleka, dobro su poznate Jer su 
glavni izvor drvene građe. Njihove sjemenke nastaju u češeru. 


Vjetar prenosi pelud s muških organa na ženske cvjetove, | u 
kojima s vremenom nastane sjemenka. Za razliku od četinjača, 
gingo s jeseni odbacuje lišće ali zadržava češere nalik  re- 
sama. Ženski se češeri nalaze na posebnim stablima a oplo- 
duje ih pelud što ga s muškog češera donosi vjetar. 







Lijevo: graškova mahuna. U sre- 
dini: tobolac maka (presjek poka- 
zuje sjemenke). Desno: češerariša. 





KAKO BILJKE DOBIVAJU IMENA? 


Švedski botaničar Carl von Linne _ ili Linnaeus, Koji je živio u 
18. stoljeću, postavio je sustav za davanje imena biljkama. Sve 
današnje biljke (pa i neke izumrle) čine biljno carstvo. Ono se 
dijeli na dva podcarstva: Thallophytae ili steljnjače (alge, gljive, 
lišajevi i bakterije) i Embryophitae (biljke koje imaju embrio). 
Svako od tih podcarstava dijeli se zatim na Phyla (u jednini 


 Philum), a svaki Phylum na razrede. 


Razredi se ponekad dijele na podrazrede, a podrazredi na re- 
dove. Redovi se dijele na obitelji i gdjekada podobitelji, a dalj- 
njim podjelama dobivaju se plemena i podplemena. Zatim dola- 
zimo do roda, koji se dijeli na vrste. Ime roda | vrste obično 
se upotrebljava za opis pojedinačnih biljaka i daje im znan- 
stveno ili botaničko ime. 

KOLIKO JE ZA BILJKU VAŽNO TLO? 


Rast biljke ovisi o plodnosti tla budući da se putem korijenja 
biljka opskrbljuje potrebnom vodom i mineralnim tvarima. Tlo 
je tvar koja prekriva većinu Zemljine površine, a razlikuje se 
kakvoćom i dubinom. Pola gornjih slojeva tla čini čvrsta ma- 
terija, a pola otpada na zrak i vodu. | 

Cvrsta se materija sastoji od humusa (ostaci razgrađene biljne 
tvari), pijeska, gline i šljunka. Plodnost tla ovisi o mnogo čemu: 
veličini krutih čestica, mineralima što ih sadrži, temperaturi i 
vrsti podloge. 


KOLIKO JE VAŽNA 
SUNČEVA SVJETLOST? 


Sunčeva je svjetlost odsutna za 
ze ene biljke, koje se umiju njo- 
me koristiti da bi ugljični diok- 
sid i vodu pretvorile u ugljiko- 
hidrate (uglavnom škrob i šećer). 
Listovi zelenih biljaka upijaju ug- 
ljični dioksid iz zraka kroz sitne 
otvore, smještene većinom na na- 
ličju. Taj se ugljični dioksid ras- 
tvara u vodi, a u međuvremenu 
klorofil upije dio energije iz sun- 
čeve svjetlosti koja pada na list. 
Tako stečena energija pretvara 
ugljični dioksid i vodu u uglji- 
kohidrate; cijeli taj proces zove 
se fotosinteza. Dio kisika iz ug- 
ljičnog dioksida i vode pri tom se 
ne iskorišćuje pa se vraća u at- 
mosferu. Ne samo što biljke tako 
obogaćuju zrak kisikom, nego i 
daju hranu za životinje. Čak'i me- 
sožderi ovise glede hrane o bi- 
ljožderima; upravo je biljka na- 
posljetku najvažnija za hranu. 





Listovi zelenih bljaka upijaju sunčevu ener- 
giju i ugljični dioksid iz zraka. Putem 
korijena kojim su učvršćene u zemlji do- 
bivaju potrebnu vodu i mineralne tvari. 

KAKO ŽIVE BILJKE U HLADNIM PODNEBLJIMA ? 


Što je klima hladnija, uvjeti za biljni život manje su povoljni. 
Kako se približujemo polarnim predjelima, biljni se pokrov _mi- 
jenja; u subpolarnim regijama — sjeverna Kanada, Aljaska, 
sjeverna Evropa, Sibir — ljeta su kratka, a zime duge i hladne. 
Na životu se mogu održati samo pojedine biljke i drveće, pri- 
mjerice četinjače, vrijes, brusnice, lišajevi i mahovine. Još sje- 
vernije mogu živjeti jedino mahovine i lišajevi jer je tlo naj- 
češće smrznuto. U predjelima Arktika i Antarktika temperature 
su odveć niske a da bi mogla živjeti ikoja biljka. Cvijeće koje 
uspijeva preživjeti u hladnim podnebljima posebno se prilagodilo 
da bi moglo iskoristiti ono malo sunčeve svjetlosti. Stoga su 
cvat i lišće alpske sase zakratko otvoreni u kasno proljeće, a 
zimi su rezervne tvari pohranjene u debelom, čvrstom korijenju. 

/* Razne morske trave (s lijeva na desno): 
Utricularia sp., Dyctata dychotoma, Griffith- € 
sia Hosculosa, Calliblepharis ciliata, Ala- 
ria esculenta. 







KOJE VRSTE BILJAKA ŽIVE U MORU? 


Biljkama koje žive u moru pripadaju, naravno, dobro poznate 
morske trave, a to su biljke jednostavne građe, nazvane sme- 
de i crvene alge. Najčešći su tip mjehurače, pričvršćene na 
stijene uza žalo. One su smeđe, s dugačkim nitima koje zavr- 
šavaju mjehurićima sa zrakom. Druga vrsta morske trave slične 
boje zove se Laminaria_ ili haluga remenarka; ima široko, kož- 
nato lišće. 

Drugu skupinu morskih trava čine crvene alge, koje žive uglav- 
nom u toplijim morima. Ponekad nazvane morska mahovina, 
crvene su alge sitne i raznovrsnije od smeđih. Boja im varira 
od svijetlocrvene do purpurne; koraljne alge s vremenom dobi- 
vaju presvlaku od sluzi i nalaze se na koraljnim grebenima. 

ŠTO JE STANICA? 


Većina je stanica presitna a da bismo _ ih vidjeli bez mikro- 
skopa; to su sićušne cjeline od kojih su građene sve živo- 
tinje i biljke. Sastoje se od tekuće protoplazme u kojoj se na- 
laze soli, ugljikohidrati, bjelančevine, kapljice masti, zajedno s 
drugim elementima — kisikom, vodikom, dušikom i ugljikom. 
Biljne stanice imaju središte, jezgru, okruženu manje gustom 
tvari nazvanom citoplazma. | 

U citoplazmi se nalaze mala zelena tjelešca nazvana kloroplasti 
koja sadrže klorofil. Stanica je obavijena debelom celuloznom 
opnom. Stanice su vrlo različite veličine. Stanice bakterija npr. 
premale su a da bi se mogle vidjeti običnim mikroskopom, 
dok vlaknaste stanice algi mogu biti dugačke i 40 cm. 


ZI “ Lijevo: nadzemni dio 
F a6 Žž biljke i korijen. Des- 
#= Ž \\ 


no: presjek vrha kori- 


S \ jena. 


ŠTO JE KORIJEN? 


Korijen je onaj dio biljke koji raste prema dolje u smjeru si- 
le teže, obično u tlo, ali ponekad u vodu _ ili čak u zrak. On 
uzima iz tla vodu i mineralne tvari, a u nekima su upravo po- 
hranjene zalihe hrane. Korijen nema lišća, zašiljen je prema vrhu 
i obično se iskrivljuje i savija zbog prepreka u tlu. Neke biljke 
imaju jedan korijen iz kojeg rastu manji korijeni, a druge imaju 
mnogo korijena koji rastu iz donjeg dijela biljke. 


Korijen može biti mesnat i služiti za hranu životinjama _ ili lju- 
dima. Primjeri su mrkva, rotkva, stočna repa. Biljke koje nemaju 
korijenje u zemlji ili vodi zovu se epifite; obično prianjaju uz 


druge biljke, najčešće drveće, a korijenje im slobodno visi u 
zraku. One nisu paraziti jer im drvo služi isključivo kao oslo- 
nac a vodu skupljaju iz atmosfere. Druge biljke radije žive u 
vodi; kofijena ili uopće nemaju, ili im služi za penjanje i pria- 
njanje uz neki predmet. Među njima su mrijesnjak, lopoč, vo- 
dena leća i vodeni zumbul. 

ISPRIČAJ NEŠTO O STABLJIKAMA! 


Stabljika je onaj dio biljke na koji su pričvršćeni svi drugi 
dijelovi — listovi, cvjetovi i korijenje. Stabljika raste u suprot- 
nom smjeru od korijena; to će reći, u obratnom smjeru od sile 
teže. Kroz stabljiku se produkti fotosinteze prenose iz listova u 
korijen, a voda iz korijena prenosi se u grane, listove i cvje- 
tove. Stabljika nekih biljaka služi za pohranu zaliha hrane. Go- 
molji i lukovice zapravo su zadebljale, kratke stabljike u kojima 
je spremljena hrana, pa tako biljka može prezimiti. 





Tri tipa korijena 


ZAŠTO VEĆINA BILJAKA IMA LIŠĆE? 


List je dio biljke koji upija sunčevu svjetlost, pretvara ugljični 
dioksid i vodu u ugljikohidrate i oslobađa kisik u atmosferu. List 
je rukavcem pričvršćen na stabljiku, a sastoji se od peteljke i 
plojke. Na plojci se nalaze žile koje daju čvrstoću i kroz koje 
se prenose tvari u druge dijelove biljke. Dva mala palistića na 
mjestu gdje se peteljka spaja sa stabljikom zovu se stipule. 

List ima najmanje jedan sloj zelenih stanica; na površini lista 
nalaze se mali otvori, takozvane puči, kroz koje list upija ug- 
ljični dioksid. Puči su najčešće smještene na naličju lista, prem- 


da ih neke biljke imaju na objema stranama, a neke — npr. 
lopoč — imaju ih samo na gornjoj strani lista. 

Pricvjetni list | 1 a 


KAKO BILJKE DOBIVAJU CVJETOVE? 


Cvjetovi su važni za biljke jer su to dijelovi u kojima se stvara 
sjeme. Cvijet sadrži organe za razmnožavanje, obično zaokru- 
žene širokim, vidljivim dijelom u boji. Vanjski krug listova, naj- 
češće zelen, zove se calyx ili čaška; obično ima nekoliko lis- 
tova koji se zovu sepala ili lapovi. 

Cvjetni listovi unutar čaške zovu se latice; obično su jarkih 
boja i tvore vjenčić. U sredini cvijeta nalazi se muški organ, 
prašnici koji se sastoje od niti i dviju prašnica s peludom. 
Zenski organ cvijeta jest tučak, a sastoji se od njuške, vrata 
i plodnice. 

ZAŠTO SU CVJETOVI RAZLIČITIH BOJA? 


Cvjetovi svojom bojom i mirisom privlače kukce, važne za op- 
lodnju biljaka. Ali boje što ih vide kukci nisu jednake kao one 
što ih vidi ljudsko oko. Primjerice, prava crvena boja nije uobi- 
čajena za poljsko cvijeće, a testovi su pokazali da je kukci 
vide kao sivu, ili jedva različitu od zelene. 

Plava, purpurna i ljubičasta boja privlače kukce, a važna je čak 
i bijela boja jer se takvi cvjetovi kukcima pričinjaju u različi- 
tim nijansama, osobito noću (neki kukci vide i noću). Različite 
boje privlače različite kukce, pa je zbog toga cvijeće sareno 

ŠTO SU LATICE? 


Latice su unutrašnji krug cvjetnih listova, 
obično u baqji da bi privukle kukce. Broj 
latica najčešće odgovara broju lapova. La- 
tice tvore vjenčić, koji se može sastojati 
od odijeljenih latica (žabnjak, ruža, tratin- 
Čica), ili latice mogu srasti u obliku lijevka 
ili cijevi (petunija, zijevalica, sunovrat). Kad 
su sve latice slične veličine i oblika, vjen- 
čić se smatra pravilnim; ako se latice raz- 
likuju, vjenčić je nepravilan. Većina cvjetova 
ima pravilan vjenčić; nepravilan vjenčić 
imaju npr. mirisna grahorica i kozja krv. 





Zijevalica 


ŠTO SU JEDNOSTANIČNE BILJKE? 


Bakterije se ubrajaju među najmanja živa bića; u jedan ku- 
Dični centimetar može stati 60.000,000.000 bakterija. Bakterija je 
jednostanična; poput stanica drugih biljaka ima opnu ispunjenu 
citoplazmom, a u njoj se nalazi jezgra. Razmnožava se vrlo 
jednostavno — diobom na dva jednaka dijela. U određenim 
uvjetima bakterija se može dijeliti svakih 20 minuta, pa nakon 
nekoliko sati može od jedne stanice nastati više tisuće bakte- 
rija. Najjednostavnije alge također su jednostanične; razmno- 
žavaju se diobom. Mogu se razmnožavati i sporama. Premda 
je svaka alga jedna stanica, mogu živjeti u kolonijama od ne- 
koliko stotina do nekoliko tisuća jedinki, spojenih u želatinastu 
masu. 


ŠTO SU SPORE? 


Spore su osobite pojedinačne stanice za razmnožavanje u bi- 
ljaka necvjetnjača. Odvajaju se od biljke-roditelja da bi s vre- 
menom izrasle u novu biljku. Spore algi, primjerice, imaju do- 
datak nalik biču koji se zove flagella i omogućuje im da se 
kreću u vodi, podsjećajući na životinjice. Zbog toga se zovu 
zoospore. Gljive izbacuju velik broj spora: gljive puhavice npr. 
izbacuju toliko spora da se pričinjaju poput oblaka prašine. 

KAKO SE RAZMNOŽAVAJU PAPRATNJAČE? 


Papratnjače se razmnožavaju sporama iz kojih, kad padnu na 
tlo, izraste malena, zelena, lišću slična tvorevina nazvana pro- 
tali. On sadrži spolne organe iz kojih nakon oplodnje nastaje 
nova paprat. Spore paprati stvaraju se u tamnosmeđim naku- 
pinama, sporangijama, na naličju lista. Kad sazrije, sporangij puk- 
ne i spore bivaju izbačene, kao kakvom oprugom, dalje od 
matične biljke. Iz onih koje padnu na pogodna mjesta s dovoljno 
svjetla i sjene izrasta protalij. Novonastala mala paprat živi neko 
vrijeme na malom zelenom protaliju, koji postupnć uvene. 


ŠTO JE OPLODNJA ? 


Da bi se stvorilo sjeme, pelud biljke cvjetnjače mora putovati 
od prašnice (dio prašnika koji sadrži pelud) do njuške tučka 
(dio koji prima pelud). Postoje dvije vrste oplodnje: samooplodnja 
i stranooplodnja; zrnca peluda ne mogu se kretati sama i tre- 
baju izvanjsku pomoć. Samooplodnja znači da pelud prelazi iz 
prašnice na tučak istog cvijeta; stranooplodnja znači da pelud 
prelazi iz prašnice jednoga na tučak drugog cvijeta. Pelud se 
može prenositi na nekoliko načina: vjetrom, vodom _ ili pomoću 
neke životinje. Kod oplodnje pomoću vjetra velik dio peluda pro- 
pada. Vrlo je malo vodenih biljaka koje se oploduju tako da 
cvat otpadne i voda ga donese do druge biljke. Zapravo, kukci 
(i gdjekad male ptice) oplođuju gotovo sve cvijeće. 





Kukci opiođuju gotovo sve biljke. Na slici: pčela na cvijetu. Pčelina noga ima na donjem 
dijelu i goljenici kovrčave dlačice. Pelud se nosi u svojevrsnoj dlakavoj košarici, tzv. 
corbiculi. 

KAKO PČELE I SLIČNI KUKCI POMAŽU BILJKAMA ? 


1 Žuti žabnjak 7 Rogati mak 13 _Naprstak 

2 Vratić 8 Divlji bob 14 Iglica "a i: m m ' 

a Majčina dušića 9 Jimsonov korov (SAD) 15 Slak Cvijeću trebaju kukci Koji će prenositi pelud s jednog cvata na 
4 Crveni vrijesak 10 Zvjezdan 16 Encijan drugi. Ponajprije je važno da pčela, ili drugi kukac, pronađe 
5  Ajdučica 11 Pastirska torbica 17. Kozlac Cvijet. Biljke privlače kukce uglavnom jarkim bojama cvijeta i 
&. Konjski tm A. Sui maramu prepoznatljivim mirisom. Zrnca peluda ljepljiva su i masna pa 


se mogu zadržati na tijelu kukca. 


Zatim, kada kukac odleti na drugu biljku, dio peluda prenesen 
s prašnice prijašnje biljke zalijepit će se za tučak nove biljke. 

ŠTO SU LUKOVICE I GOMOLJI? 


Lukovice su mesnati pupovi u koje se spre- 
ma zaliha hrane za zimu. Zadebljali listovi 
ili ljuske lukovice zaštićuju stabljiku; mogu 
biti dugački (npr. kod sunovrata) ili vrlo 
kratki (npr. kod luka i tulipana). 


Gomolji su kratke, zadebljale podzemne 
stabljike. Rastu uspravno i stvaraju pupove 
na gornjem dijelu a korijene na donjem. 
Gomolje formiraju npr. šafran i gladiola. | 
lukovice i gomolji služe istoj svrsi: sadrže 
zalihu hrane i daju život tom dijelu biljke 
kada drugi dijelovi uginu. 


ŠTO SU JEDNOGODIŠNJE I 
DVOGODIŠNJE BILJKE, 
A ŠTO TRAJNICE? 


Jednogodišnja je biljka koja cijeli životni 
ciklus završi u jednoj godini. Drugim rije- 
čima, ona raste, cvjeta i ugiba u jednoj 
godini, a u narednu se prenosi jedino tako 
da se sije novo sjeme. Jednogodišnjice su 
npr. kokotić, petunija i cinija. Neke jedno- 
godišnjice žive vrlo kratko, tek šest tjedana, 
i zovu se kratkovječnice. 

Dvogodišnje su biljke one koje obično žive 
dvije godine. Prve godine stvaraju zalihu 
hrane koja im omogućuje da prezime. Druge 
godine cvjetaju i daju sjeme; nakon toga 
ugibaju. Zatim ih valja ponovo zasijati. Neki 
predstavnici dvogodišnjica: obična repa, 
mrkva, cikla i naprstak. 

Trajnice su biljke koje žive više od dvije 
godine; neke od njih kao da vječno žive. 
U prvoj godini obično ne cvatu, ali nakon 
toga cvatu svake godine. Neke od njih, me- 
đutim, cvatu samo jedanput, obično na kra- 
ju svoga vijeka. Trajnice su npr. krizante- 
me, božuri, perunike i vučika. 

ŠTO JE HIBRID 
I ŠTO JE SELEKCIONIRANJE? 


Hibrid je križanac dviju vrsta. Kri- 
žanjem biljaka mogu se dobiti oso- 
bite vrste koje su otpornije, jače i 


Također se mogu stvarati posve no- 
ve biljke i plodovi. Pomno radeči 
S hibridima selekcionari su proiz- 
veli nove vrste kupina, jabuka, bre- 
saka, šljiva i drugog voća. 
Primjerice, Loganova malina hibrid 
jest sličan kupini, vjerojatno križa- 
nac pacifičke ostružice_ i maline, 
nastao u vrtu J. H. Logana god. 
1881. Tangelo je hibrid dobiven kri- 
žanjem mandarinke i grapefruita, po 
okusu i veličini negdje između oba 
roditelja. U Sjedinjenim Državama 
to se voće ponegdje naziva naka- 
zica (Ugli). 





Na slici: plodovidvaju hibrida. Tan- 
gelo se zove i nakazica. 


TKO JE LUTHER BURBAIK | ŠTO JE NJEGOVO DJELO? 


Luther Burbank je američki selekcionar bilja, rođen 1849, na- 
zvan »biljni čarobnjak«. Jedan od njegovih prvih uspjeha bila 
je jedna vrsta krumpira koji je uzgojio iz sjemena. Krumpir 
se u pravilu ne uzgaja iz sjemena, ali je Burbank uzeo sje- 
menke s jednog grma krumpira i brižljivo odabirao biljke koje 
su rasle iz tog sjemenja sve dok nije dobio krasan novi bijeli 
krumpir, otada poznat kao Burbankov krumpir. Uzgojio je i pa- 
tuljasti kesten, s kojega se lako beru plodovi, i orah s tako 
tankom ljuskom da se može slomiti prstima. Zatim je eksperi- 
mentirao sa šljivama i kajsijama, dobivši hibrid koji je nazvao 
»Ššljisija«. Velebilje ima otrovne bobe, ali je Burbank proizveo 
hibrid dviju vrsta velebilja zvan »čudesna boba« s ukusnim jes- 
tivim bobama. Jedna od njegovih zamisli bila je biljka koja 
na nadzemnom dijelu daje plodove rajčice, a u zemlji gomolje 
krumpira. 


23 


POKAŽI NEKE 
VRSTE HRANE 


KOJE DOBIVAMO 
OD BILJAKA! 

ŠTO JE KALEMLJENJE? 


Kalemljenje je takvo spajanje 
dijelova dviju biljaka da one 
rastu kao jedna biljka. Naj- 
češće se primjenjuje zbog toga 
što se sjemenom vjerno ne 
prenose svojstva biljke-rodite- 
lja, ili Zbog toga što se rez- 
nice biljke teško ukorjenjuju. 
Kritosjemenjače = (cvjetnjače) 
mogu se razmnožavati kalem- 
ljenjem na nekoliko načina. Je- 
dan od njih jest okuliranje. Pup 
se odreže s grančice, umetne 
u prorez na stabljici druge bilj- 
ke i učvrsti likom ili gumenom 
uzicom (slika dolje). S vreme- 
nom grančica i pup srastu sa 
stabljikom. 

Cijepljenjem se grančica (plem- 
ka) spaja s podlogom (korije- 
nom) s pomoću posebnog re- 
za tako da se prerezana plem- 
ka uklopi u prerezanu podlogu. 





ZAŠTO SELEKCIONARI KRIŽAJU BILJKE? 


Selekcionari brižljivo nadziru oprašivanje biljaka, jer biljke do- 
bivene oplodnjom dviju različitih vrsta nose značajke svake od 
njih. Tako selekcionari mogu proizvesti biljke čije će značajke 
odgovarati različitim potrebama. Primjerice, pojedine vrste ku- 
pusa podložne su bolestima, ali promišljenim križanjem s ot- 
pornim vrstama može se uzgojiti kupus koji odolijeva bolestima. 


Selekcionari se služe umjetnim načinima oplodnje kako bi bili 
sigurni da će dobiti željenu vrstu. Radi toga se prašnici od- 
stranjuju i prašnica prekriva vrećicom od najlona da bi se za- 
štitila od neželjene strane oplodnje. Kada se tučak dovoljno 
razvije, kistom se prenese pelud posebno odabrane biljke. Vre- 
ćica se skine kad se razvije plod. 


ŠTO JE SOJA? 


Soja se uzgaja na Dalekom istoku 
već 5 000 godina. Danas postoje sto- 
tine sorti, visoke od 30—180 cm. 
Soja je u Englesku prvi put došla 2/7". 4x * 
god. 1908, a sada se uzgaja u svim “Sex 4 
dijelovima svijeta. U Kini se od so- | 
je pravi brašno, biljno ulje, biljni 
Sir, mlijeko i skuta, a upotrebljava- 
ju se i sojine klice. 

Na Zapadu se od soje najčešće 
prave ulja i pogače za ishranu sto- 
ke. U novije vrijeme, budući da sa- 
drži visok postotak bjelančevina, od 
soje se proizvode nove vrste hrane, 
npr. sintetičko meso, a od ulja se 
prave boje, sapun, umjetna guma i 
linoleum. Sojino ulje stavlja se npr. Sola ima visok postotak gio 
na salatu, u čokoladu, sladoled, ko- i metakog mese margarina, čokoladi 
lače i bonbone. kolača i ulja za salatu. 

ŠTO SE DOBIVA OD DRVEĆA? 


Drveće daje čovjeku tako mnogo različitih proizvoda da bi se o 
njima mogla napisati cijela knjiga, a čak i tada bi se imalo 
što dodati. Ponajprije, drveće je izvor hrane. Diljem svijeta uz- 
gajaju se milijuni stabala naprosto radi voća: jabuke, kruške, 
šljive, naranče, limuni, dudovi i stotine drugih vrsta; gotovo 
jednak broj stabala daje jestive orahe: orah, brazilski orašac, 
badem, kokos. 


Drvo se koristi u građevinarstvu i kao ogrjev. Također se pre- 
rađuje u celulozu, od koje se prave papir i umjetna vlakna za 
tkanine, a od kore se dobiva pluto. Od soka se dobivaju ter- 
pentin, smola, razni sirupi, guma i kinin, a lišće može pru- 
žati zaklon u obliku krova. Drveće pridonosi zaštiti zemlje od 
erozije, a otpalo i istrunulo lišće daje tlu humus. 


KOJE SU BILJKE KORISNE U MEDICINI? 


U medicini se upotrebljavaju mnoge biljke; čak neka moderna 
»čuda« medicine potječu od pojedinih biljaka. Penicilin, primje- 
rice, dobiven je od zelene plijesni Penicillium notatum, koja 
pripada biljnom svijetu. Ulje australskog eukaliptusa služi za li- 
ječenje nekih bolesti grudnog koša; od južnoameričkog kininovca 
dobiva se kinin, koji se upotrebljava za liječenje malarije. Od 
druge biljke iz te obitelji potječe ipacacuanha, kojom se liječe 
neki slučajevi dizenterije. 

Orrisov korijen dobiva se od jedne vrste perunike; sasafras, 
sredstvo za podraživanje, pravi se od kore jednog sjeverno- 
američkog drveta. Gorko alojevo ulje dobiva se od vrste lji- 
ljana, a ricinusovo ulje od sjemena biljke koja potječe iz Indije. 
Opijum, koji služi za ublaživanje bolova, pravi se od jedne vrste 
maka koji raste u Aziji i koji također daje ukusno jestivo ulje. 
Atropin, premda otrovan ako ga. uzmu oni koji ne poznaju nje- 
gova svojstva, upotrebljava se u medicini. To vrijedi i za strih- 
nin, koji potječe od biljke paskvice. Digitalin se dobiva od biljke 
naprstka i služi u liječenju nekih bolesti srca. Brđanka, ko- 
jom se liječe modrice, potječe od istoimene biljke. Tamjan, je- 
dan od darova donesenih novorođenom lsusu, jest smola koja 
se u medicini primjenjuje kao antiseptik; potječe od malog drveta 
koje raste u Etiopiji, Somaliji i Arabiji. Sladić se također upo- 
trebljava u medicini; dobiva se od korijena istoimene biljke iz 
južne Evrope. 

Na slici: neke od glavnih 
žitarica na svijetu. Sve su 
se žitarice razvile od razli- 
čitih trava. 


ŠTO SU KORJENJAŠICE | 
MAHUNARKE? 

Korjenjašice su biljke koje se uzgajaju radi 
jestiva korijena, npr. mrkva, repa, pastrnjak, 
keleraba i bijela rotkva. Izraz »korjenjašice« 
označuje razliku od drugih biljaka koje se 
uzgajaju na poljima, npr. žitarica. Mahunar- 
ke se još zovu leguminoze ; stvaraju sjeme 
u mahuni. To su npr. grah, grašak, leća, 
rogač. 


ŠTO SU ŽITARICE? 


Naziv »žitarica« odnosi se na sve biljke 
čija se zrna jedu. Glavne su žitarice pše- 
nica, kukuruz, zob, ječam, raž i proso. Sve 
su se one razvile od različitih trava. Čovjek 
je vjerojatno najprije udomaćio pšenicu. 
Američki su Indijanci udomaćili kukuruz pri- 
je nego što su u njihovu zemlju stigli 
Evropljani; među raznim vrstama kukuruza 
Dili su kokičar i zuban. Pšenica je u to doba 
bila u Americi nepoznata. Zob, koja bolje 
od drugih žitarica uspijeva u hladnom pod- 
neblju, također je jedna od žitarica što ih 
je čovjek upoznao i udomaćio. 

Naši su preci poznavali ječam i sve do 16. 
stoljeća pravili su od njega kruh; danas se 
od ječma pravi slad, a služi i za razna 
krmiva. Raž može uspijevati na tlu koje je 
preslabo za uzgoj pšenice; od nje se i da- 
nas u mnogim evropskih zemljama pravi 
kruh. Riža je uvriježena na Dalekom istoku ; 
glavne zemlje koje uzgajaju rižu još su i 
danas Kina, Japan, Indonezija i susjedne 
zemlje, ali raste i u Egiptu, Brazilu, u 
dijelovima Afrike i obiju Amerika. 

ISPRIČAJ NEŠTO O NEOBIČNIM BILJNIM PLODOVIMA! 


Kapetan Bligh poduzeo je svoje čuveno putovanje da bi prenio 
hljebovac iz njegove domovine Polinezije na Antile. Plod hljebovca 
velik je i okrugao; kad se ispeče, njegovo meso podsjeća iz- 
gledom i okusom na kruh. Pistacija se može jesti posoljena 
ili kao. sastojak u kolačima i sladoledu; to malo drvo raste u 
Aziji i Maloj ĆAziji, a jede se zapravo sjeme osušena ploda. 
Mnogi žitelji tropskih krajeva jedu mango; on potječe također 
iz Azije. Velik je 5—15 cm i ima debelu žutu kožu. Meso mu 
je slatkasto, sjeme se može kuhati a jezgra jesti. 

Litchi je malo voće“ koje potječe iz Kine; na Zapadu je postalo 
popularno kad su se raširili kineski restorani. Yamov korijen, 
povrtna biljka, može težiti 15 i više kilograma. Taj korijen po- 
negdje zamjenjuje krumpir: može se kuhati, peći, pržiti ili mljeti 
u brašno. Batat nije ni u kakvu srodstvu s običnim krumpirom; 
zapravo pripada obitelji slakova. U tropima ga peku i kuhaju; 
prodaje se i u konzervama. 


ISPRIČAJ NEŠTO O DUHANU! 


Duhan potječe iz Amerike; premda ga 
ima pedesetak vrsta, samo su dvije 
korisne za preradbu. Glavna se vrsta 
zove Nicotiana tabacum; domovina su 
joj Antili, a raste u visinu od 60 cm 
do 2 m, sa svijetlocrvenim ili ružiča- 
stim cvjetovima. Druga se vrsta zove 
Nicotiana rustica; domovina joj je 
Mexico, a nekoć su je uvelike upotreb- 
ljavali sjevernoamerički Indijanci. Da- 
nas se sadi uglavnom u Turskoj i 
Maloj Aziji. Indijanci su prije dolaska 
Evropljana stekli naviku sušenja i pu- 
šenja lišća duhana kroz šuplju cjev- 
čicu koju su držali pred nosnicama. 
Spanjolski liječnik Francisco Hernan- 
dez de Toledo donio je duhan u 
ai Evropu. Francuski diplomat Jean Nicot 

“X prenio ga je u Francusku. Isprva se 
u Evropi duhan smatrao ljekovitom 
biljkom. U Engleskoj su ga oko god. 
1565. donijeli mornari koji su se vra- 
ćali iz Amerike. Doneseni su strogi 
zakoni ne bi li se ukinulo pušenje, 
ali je potkraj 17. stoljeća ono ipak opće 
prihvaćeno u Engleskoj i cijelom svi- 
jetu. 





Duhan, koji potječe iz Amerike, mo- 
že narasti do 2 m. Običaj pušenja 
potječe od Indijanaca. 


ŠTO JE TANIN? 


Tanin_ili taninska kiselina kemijska je tvar koja se nalazi u 
žiru i u kori većine drveća. Ima ga i u čaju, kavi i orasima. 
Upotrebljava se za pravljenje tinte, u industriji boja kao učvršći- 
vač te u procesu štavljenja kože. U medicini se tanin ponekad 
upotrebljava za liječenje proljeva i protiv krvarenja. Nekoć se 
tanin dobivao iz žira, hrastove kore i kore tise; danas se po- 
najviše vadi iz kore nekih tropskih biljaka i australske akacije. 

Pamuk se dobiva od biljke (slika lijevo). U sredini je lan, od kojeg se dobiva isto- 
imeno vlakno; desno je konoplja, od koje se dobivaju vlakna za pravljenje užadi. 


KOJE BILJKE DAJU VLAKNA? 


Jedna od najstarijih biljaka koja daje vlakna jest pamuk, poz- 
nat u Indiji već 3000 godina. Pripada porodici sljezova; nala- 
zimo ga u tropskim predjelima, ali je prilagođen za rast u 
umjerenim podnebljima. Drugo biljno vlakno što ga čovjek već 
dugo iskorištava potječe od lana. Lan je bio poznat Rimljanima, 
a oni su ga donijeli u Englesku i sjevernu Evropu. Sjemenke 
kapoka, što raste na Dalekom istoku i u Indiji, daju svilen- 
kaste niti kojima se pune jastuci. i služe za tapeciranje. Te su 
niti pahuljaste i lagane, ne trunu i ne postaju vlažne. Za slične 
svrhe upotrebljava se i španjolska mahovina, koja potječe iz 
Amerike. Ali to nije mahovina: pripada porodici ananasa. 


Konoplja je grubo vlakno koje se dobiva od istoimene biljke : 
isprva Je rasla u Kini, ali se danas uzgaja diljem svijeta. Upo- 
trebljava se za užad, šatorsko platno, vreće i čak odječu; bilj- 
Ka, Canabis nativa, primjenjuje se i u medicini za pravljenje 
jedne Korisne droge. Od njezinih se čvrstih vlakana prave tka- 
nine, nn. | vrsta papira za umotavanje poznata pod nazivom 
»manila«. 

Latica 








Prašnik 


Lapovi 


Cvjetište 


Prašnice 


Drška prašnika 


Plodnica 


KOLIKO IMA CVJETNJAČA? 


Na svijetu postoji oko 250.000 vrsta kritosjemenjača, odnosno 
cvjetnjača. To je najbrojnija skupina biljaka; u njoj su obuhva- 
ćene neke od najvažnijih biljaka na svijetu. Cvjetnjače se dijele 
na dva razreda: monocotyledones (biljke s jednom supkom _ ili 
kotiledonom) i dicotyledones ((biljke s dvjema supkama). U prvi 
razred ulaze ljiljani, palme, rogozi, tulipani, orhideje i trave 
(uključujući pšenicu i druge žitarice); u drugi razred ulaze grah, 
mrkve, magnolije, ruže i najpoznatije voće — npr. maline, šljive 
i jabuke. Drugi je razred kudikamo veći od prvog. 

U drugom razredu ima mnogo porodica: 

1. Aomunculacae (žabnjaci) — žabnjak, šumarica, kukurijek, 
božur, žuti žabnjak, kokotić ; 

2. Rosaceae (ruže) — divlja ruža, kupina, jagoda, malina, jabuka, 
trešnja, breskva, glog; i 


3. Papaveracea (makovače) — divlji mak, rosopas, makovica, 
supanka; 

4. Geranicceae (iglice) — gapljani iglice; 

5. Umbeliferae (štitarke) — mrkva, celer, komorač, kim, pastrnjakj 
6. Rubiaceae (broćike) — pitomi broć, lazarkinja, kininovac; 

7. Caryophillaceae (karanfili) — kukolj, sapunika, karanfil; 

8. Ericaceae (vrijesci) — rododendron, borovnica, crnjuša, vrijes ; 
9. Labiatae (usnjače) — mrtva kopriva, kadulja, metvica, maj- 
čina dušica; 

10. Scrophulariaceae (zijevalice) — pustikara, zijevalica, često- 


slovica, strupnik. 


Postoji još 11 rodova monokotiledona u koje se ubrajaju: palma, 
bambusi i trave, a među potonjima pšenica, ječam, zob i dr.: 


Pšenica! 





BA ki Pa 


Cvjetnjače formiraju najveću skupinu biljaka. Ovdje su prikazane neke od tih i jedna sa 
svojim plodom (naranđa). 

ZAŠTO NEKO CVIJEĆE MIRIŠE? 


Miris cvijeća zasigurno je povezan s privlačenjem kukaca, ali 
njegova prava svrha još nije posve shvaćena. Kukca obično mi- 
ris ne privlači s veće udaljenosti, ali kad je bliži cvijetu, mi- 
ris ima stanovita utjecaja. Testovi s umjetnim cvijećem poka- 
zali su da kukac neće sletjeti na cvijet ako nema _ izvornog 
mirisa. 

Miris cvijeća djeluje na kukca tako da on dospijeva do peluda 
na najbolji moguć način u pogledu oplodnje. Ali svi mirisi nisu 
ugodni. Npr. vještica, iz roda stapelia, ima ogavan vonj koji 
privlači muhe što inače žive na strvinama ali i oplođuju takvo 
cvijeće. 





Orhideje: gospina papučica, naglavica, vučji jezik. 


ŠTO JE ORHIDEJA? 


Orhideje su cvjetnjače; pripadaju jednoj od najvećih skupina s 
najmanje 15.000 vrsta. Premda većinom žive u tropskim kraje- 
vima, neke vrste orhideja uspijevaju u vlažnoj, pa i hladnoj, 
klimi, npr. na Gronlandu. U tropima su obično epifite, što znači 
da žive u zajednici s drugom biljkom koju ne iskorištavaju. 
Vanilija, koja se upotrebljava kao začin, potječe od mahuna jedne 
vrste orhideje. 

Rafflesia: cvjetovi imaju promjer do 90 cm. To je najveći cvijet na svijetu. 


KOJA BILJKA IMA NAJVEĆI CVIJET? 


Najveći cvijet na svijetu jest Rafflesia; raste u džunglama  ju- 
goistočne Azije. To je parazit koji živi na povijušama. Cvjetovi 
imaju promjer do 90 cm i teže oko 7 kg. Latice su mesnate 
i debele, neke i 5 cm, s crvenim i bijelim točkastim šarama. 

ŠTO JE STABLO? 


Stablo je višegodišnja biljka, obično s jednim drvenastim deb- 
lom ili stabljikom. Od grma se razlikuje veličinom brojem 
stabljika koje rastu iz zemlje. Stabla su više od grmlja i granaju 
se uvis. Mogu pripadati golosjemenjačama; potonje se dijele na 
jednosupnice i dvosupnice. 

Golosjemenjače se dijele na četiri razreda: četinjače, cikas, 
gingo, gnetum. Palme su velika obitelj jednosupnica; bambus je 
zapravo trava u obliku drveta. Meksička juka i zmajevac s Ka- 
narskog otočja pripadaju obitelji ljiljana. Najvažnija | najtipičnija 
stabla nalaze se u skupini dvosupnica; među njima su hrast, 
brijest, topola, jasen, javor, orah, kesten i mahagonij. 

Slika desno: četinjača; u sredini: kritosjemenjača; desno: grm. 





ŠTO JE GRM? 


Drvenasta biljka koja je manja od stabla i ima nekoliko drv e- 
nastih stabljika što rastu iz tla zove se grm. Razlika između 
stabla i grma više zanima vrtlare i šumare nego botaničare, 
jer se ni stablo ni grm ne mogu točno definirati. Općenito, 
grm je svaka žbunasta biljka. 

KOJE JE NAJVEĆE ŽžiVO 
BICE NA ZEMLJI? 


Najveća biljka koja živi na zemlji 
jest stablo, od svih je stabala 
najveći mamutovac, a najveći ma- 
mutovac zove se general Sher- 
man i raste u Nacionalnom par- 
kU mamutovca u Kaliforniji: visok 
je 76 m, ima opseg 17 m, težak 
je oko 2.000 tona. Mamutovci su 
općenito najveće biljke na svijetu ; 
premda ima viših primjeraka nego 
što je general Sherman, nisu to- 
liko krupni. 

Najviše drvo na svijetu nalazi se 
također u Kaliforniji; visoko je 
103 m, ali mu je opseg samo 
13 m. Mamutovci su nastali vrlo 
rano, vjerojatno prije 100,000.000 
godina. Starost današnjih primje- 
raka procjenjuje se na 3000 do 
4 000 godina. Daljnje najviše stab- 
lo _ jest Douglasova omorika u 
Washingtonu, visoka.87 m. 


Najveći opseg debla ima Monte- 
zumin čempres u Qaxaci, Mexico: 
32 m. Najstarije živo stablo jest 
Abies venusta (sveta jela) u Ka- 
liforniji: stara je oko 5000 go- 
dina. 


Mamutovci ili sekvoje, od kojih mnogi rastu 
u Kaliforniji, najveća su stabla — zapravo 
najveća živa bića na svijetu. 

ŠTO JE KORA? 


Izvanjski dio drvenaste stabljike nazivamo korom. Sastoji se od 
dva glavna sloja: vanjski je plutast, a unutrašnji dio zapravo 
je liko kroz koji prolazi hrana. Vanjski dio plutastog sloja čine 
odumrle stanice; zadaća mu je da štiti žive unutrašnje slojeve 
i priječi gubitak vode. Ziva kora obično je vrlo tanka, a odu- 
mrli sloj obično je deblji — od 2,5 cm do 30 cm na velikim 
stablima. 

Kora nekih hrastova rabi se za pravljenje pluta; tanin se do- 
biva od drugih vrsta hrasta, kao i od tise i australijske aka- 
cije. Kaučuk, od kojeg se proizvodi guma, dobiva se od žive 
tvari u kori kaučukovca. Od drugih kora dobivaju se boje, cimet 
i razni lijekovi (npr. kinin). 


ŠTO SU ZIMZELENA | BJELOGORIČNA STABLA? 


Stabla se nazivaju ili zimzelena ili bjelogorična, ovisno o tomu 
koliko dugo lišće ostaje na granama. Zimzelena stabla zadrža- 
vaju lišće iz godine u godinu sve dok ne naraste novo lišće. 
Gotovo sve četinjače su zimzeleni; neke kritosjemenjače koje 
rastu u tropima također zadržavaju lišće. U drugim krajevima 
samo mali broj kritosjemenjača spada u zimzelene, npr. boži- 
kovina. 

Osim četinjača, stabla su u umjerenom podneblju bjelogorična, 
što znači da im lišće ujesen otpada i grane ostaju gole. Na 
početku nove sezone, obično u proljeće, lišće opet izraste. 

KAKO SE RASPOZNAJE DOB STABLA? 


Deblo raste iz godine u godinu iz središta prema van (deb- 
ljinski rast). U presjeku je obično kružno, a promjer se pove- 
ćava s rastom stabla. Kad se prepili stablo koje raste u umje- 
renim zonama, na presjeku se vide koncentrični krugovi. Svake 
godine obično nastane jedan krug (god); zbroj godova daje 
približnu dob stabla. Tako se ne može posve točno odrediti 
dob stabla, jer u jednoj godini može nastati i više godova. 
Jednosupnice, makar mogu biti stabla, ne stvaraju godove. 


KOJE SU ŠUMSKE REGIJE NA SVIJETU ? 


Na svijetu ima pet glavnih šumskih regija, koje pokrivaju ot- 
prilike petinu ukupne površine tla. Prva je crnogorica, koja ma- 
nje-više zatvara krug od Skotske, Skandinavije, baltičkih zemalja, 
sjeverne Rusije, Sibira, preko Aljaske i pacifičke obale Sjeverne 
Amerike do Kanade. | 

Južni dio toga »crnogoričnog pojasa« tvori miješana šuma bje- 
logorice i crnogorice. Taj pojas bjelogoričnih šuma pokriva di- 
jelove Britanije, Evrope, sjevernog Japana i Sjedinjenih Država 
s umjerenom klimom. Suptropski ili mediteranski pojas crnogo- 
ričnih šuma prekriva dijelove južne Evrope, južne Afrike i mala 
područja Sjeverne i Južne Amerike; tu rastu npr. maslina, šim- 
šir, čempres i hrast plutnjak. Tropske su šume najveće od svih 
šuma, a dijele se u dvije skupine: šume u zoni tropskih kiša 
(Južna Amerika, Afrika, jugoistočna Azija, Indija) i savane (Južna 
Amerika, Afrika, Indija). Slične ali manje važne šumske zone 
postoje na južnoj hemisferi, ali ondje ima manje četinjača. 


e Crnogorične šume 

umjerenim podnebljima 


ŠTO SU ROSIČINE? 


Rosičina je biljka koja hvata kukca slično kao što to čini vene- 
rina muholovka. Ima plosnate okrugle listove s kuglastim hvatalj- 
kama na rubovima. Hvataljke izlučuju ljepljivu tekućinu; za nju 
se kukac zalijepi, a zatim se hvataljka nad njim zatvori. Uhva- 
ćenog kukca biljka razgradi pomoću soka koji ispušta iz žlijezda 
u listu. Nakon toga se list rastvori i izbaci neprobavljene os- 
tatke kukca. 


ŠTO SU KUKCOŽDERKE? 


Neke su biljke djelomice mesožderke, što znači da mogu pro- 
bavljati životinjsku hranu. Građene su tako da mogu hvatati 
kukce ili mala stvorenja i njima se hraniti. U Engleskoj rastu 
npr. rosičina, tustica i mješinka, a druge rastu mahom u drugim 
zemljama. Među njima su vrčonoša i venerina muholovka. 

Obični vrčonoša 


Slika u sredini prikazuje hvatanje kukca (biljka u presjeku) 

Vučja stopa 


Tri kukcožderke 


GDJE RASTU TUSTICE | MJEŠINKE? 


Tustice (Pinguicula) rastu na vlažnim mjestima, a mješinke (Utri- 
cularia) u vodi. Obje su mesožderke. Tustica ima lišće u obliku 
rozete iz koje raste stabljika. To žuto-zeleno lišće pokriveno je 
dlačicama koje izlučuju ljepilo i usisavaju kukca. Svaki kukac 
koji dodirne list zalijepi se i kasnije ga razgradi posebna te- 
kućina koju izlučuju dlačice. 

Mješinka živi u vodi, ali se ponaša poput tustice. Nema korijena, 
nego pluta ispod površine vode, a iznad vode vidi se samo 
cvjetasti izboj. Lišće je pretvoreno u mješinice koje služe kao 
zamka za hvatanje malih vodenih buba. Svijetlozelene mješinice 
djelomice su prozirne, a oko otvora se nalazi skupina oštrih 
dlačica. Taj otvor služi kao ventil koji kukca uvlači u mješinicu. 

ŠTO JE IMELA? 


Imela je parazitska biljka, što znači 
da živi na drugoj biljci. Zivot imele 
počinje kada ptica pokuša pojesti nje- 
zinu bobu. Budući da je boba ljepljiva, 
ptica je ne može progutati pa je s klju- 


la na koje naiđe. Sjeme ondje počinje 
klijati, a mala imela izbacuje sisaljke 
Koje pronalaze put u koru stabla. 


Stablo imele spojeno je s granom stab- 
la na kojemu raste a sisaljkama _ iz- 
vlači iz njega vodu i hranu. Međutim, 
budući da ima zelene listove s kloro- 
filom, imela sama stvara ugljikohidrate 
uzimajući pri tom vodu i mineralne 
tvari od stabla-domadara. Zbog toga 
imelu drže samo poluparazitom, prem- 
da može s vremenom uništiti stablo- 
-domadara. 
Drugi je pravi parazit vilina kosa, bilj- 
z ka penjačica. Ne samo što se obavija 
oko druge biljke, nego u nju pušta 
sisaljke. Napadnute biljke često se 





Vilina kosa d zbog viline kose osuše, slično kao i 


zbog imele. 


ISPRIČAJ NEŠTO O VENERINOJ MUHOLOVKI! 


To je kukcožderka koja živi u Sjevernoj Americi. Krajevi listova 
preobraženi su u sitne hvataljke. Na unutrašnjoj poli svakog 
lista rastu tri vrlo osjetljive dlačice. Čim kukac dodirne te dla- 
čice, hvataljke se spoje poput mišolovke. Zarobljeni kukac kas- 
nije biva probavljen pomoću posebnih sokova. 


ŠTO JE SVIJEĆNICA ? 


Svijećnica potječe iz Srednje Amerike i danas živi u svim di- 
jelovima svijeta. Tako se zove zbog toga što njezini plodovi, 
dugački i žuti, podsjećaju na voštanicu. Dugački su 95—120 cm 
i sadrže visok postotak ulja. Unatoč tomu ne mogu se upo- 
trebljavati kao svijeće, nego se njima hrani stoka. Botanički je 
naziv Parmentiera cerifera. | 

na skine trljanjem o granu prvog stab-- 

Lijevo: jasenak, koji ispušta nezapaljiv plin. Desno: 
sviječnica s plodovima nalik voštanici 


ŠTO JE JASENAK ?. 


Jasenak se u botanici zove Dictamnus fraxinella: raste u sred- 
njoj Evropi. Na spoju listova, cvjetova i peteljke ispušta neza- 
paljiv plin. Protrlja li se, lišće daje miris sličan limunovu. Jed- 
nako miriše _ gorući grm, koji raste u južnoj Evropi i istočnoj 
Aziji. Za toplih sunčanih dana može se plin što ga ta biljka 
ispušta zapaliti nađe li se u blizini plamena: budući da biljka 
sadrži smolu i ulje, može se i ona zapaliti. 


KAKO SE HRANE VRČONOŠE? 


Vrčonoša je tako nazvan jer svaki list ima oblik vrča i obično 
sadrži nekakvu tekućinu. U nekih je vrsta vrč dugačak tridesetak 
centimetara. Vrč ima voštanu presvlaku oko nazubljena ruba na 
Kojemu se nalazi tvar slična medu. Ona služi kao mamac: svaki 
kukac Koji je pojede padne u tekućinu na dnu vrša. Stijenke 
su vrča skliske a bodlje usmjerene prema dolje, pa se kukac koji 
padne na dno ne može popeti i izići. Naposljetku se kukac 
utopi i razgradi u tekućini; tu svojevrsnu mesnu juhu biljka 
upija. Jedna vrsta vrčonoše raste u tropskim šumama jugois- 
točne Azije, druga u Australiji, a još jedna u Sjedinjenim dr- 
žavama. 

